# PREDSEDA NÁRODNEJ RADY SLOVENSKEJ REPUBLIKY

Číslo: PREDS-100/2019

****

1387

# ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

z 1. februára 2019

o prijatí návrhu na voľbu kandidáta na funkciu prezidenta Slovenskej republiky

 **A. k o n š t a t u j e m, že**

 dňa 31. januára 2019 mi bol podľa čl. 101 ods. 3 Ústavy Slovenskej republiky doručený návrh, podaný skupinou poslancov Národnej rady Slovenskej republiky, na voľbu kandidáta JUDr. Maroša ŠEFČOVIČA, PhD. na funkciu prezidenta Slovenskej republiky vo voľbe, ktorá sa bude konať 16. marca 2019;

 **B. p r i j í m a m**

 podľa § 103 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov

 návrh kandidáta **JUDr. Maroša ŠEFČOVIČA, PhD.** na funkciu prezidenta Slovenskej republiky, podaný skupinou 16 poslancov Národnej rady Slovenskej republiky, keďže návrh obsahuje zákonom ustanovené údaje a **spĺňa** zákonné náležitosti a požiadavky uvedené v čl. 101 ods. 3 Ústavy Slovenskej republiky a
v § 103 ods. 1 zákona č. 180/2014 Z. z. v znení neskorších predpisov.

Andrej D a n k o v. r.